ANC verloor steeds steun in tussenverkiesings | Maroela Media
Die agteruitgang van die ANC in munisipale tussenverkiesings het verlede week voortgeduur, met die regerende party wat kwaai teruggesak het in Noordwes en nog 'n wyk aan Inkatha afgestaan het in KwaZulu-Natal.
Die vreugdevure sal hoog brand in IVP-kringe nadat Tholinhlanhla Ngema wyk 7 in die Mthonjaneni-munisipaliteit by die ANC afgeneem het, om 'n sterk neiging na die IVP weg van die ANC voort te sit.
Die wyk sluit 'n landelike gebied tussen Empangeni en Melmoth in Zoeloeland in. Ngema het 1 188 stemme getrek teenoor 1 006 vir die ANC, 53 vir die NFP en 30 vir die EFF.
Die versplintering in die swart stem weg van die ANC was ook waarneembaar in Mahikeng wyk 19, wat verskeie nedersettings net buite Noordwes se hoofstad op die N18 vanaf Vryburg, insluit.
Daar het Nonzame Hlazo (ANC) weliswaar die wyk behou, maar met 'n drasties verkleinde meerderheid en 'n swaai van 21 persentasiepunte teen die ANC sedert 2016.
Verlede week het die ANC 491 stemme getrek teenoor 334 vir die EFF, 318 vir die Forum for Service Delivery, 42 vir 'n onafhanklike kandidaat en 7 stemme vir die SAPP.
Die Forum for Service Delivery (F4SD) raak 'n party om dop te hou in Noordwes en die Vrystaat in die aanloop tot volgende jaar se verkiesing. Die party het na links uit die ANC ontstaan in reaksie teen ANC-korrupsie. Die F4SD het in 2016 in verskeie stadsrade verteenwoordiging verkry, en hul steunvlakke blyk redelik standhoudend te wees.
Wat minder seker is, is hul uiteindelike lojaliteit in die politieke magspel. Dit blyk veranderlik te wees. In die Metsimaholo-stadsraad in Sasolburg het hulle byvoorbeeld 'n groot rol gespeel om die meerderheid aanvanklik aan die opposisie te besorg, net om dit later aan die ANC te gee.
In die kwynende steun vir die ANC het ons die ware rede hoekom Ramaphosa gister die ANC se 2019 verkiesingsveldtog afgeskop het met die verklaring dat die grondwet verander gaan word om onteiening sonder vergoeding moontlik te maak. Dit is eenvoudig die Mugabe 2.0 opsie vir die ANC – as die regerende party misluk en hul steun kwyn, val dan die wit minderheid aan en neem hul eiendom af. Soos witmense nou die land sal uitstroom, sal die rug van die DA gebreek word en die EFF sal moeilik vordering kan maak teen 'n nuwe 'revolusionêre ANC' wat nou self… Lees meer »
En dis hoekom die grond gegryp en uitgedeel wil word… bloot die (om)koop van stemme vir die ANC vir '19. Dit het in Zim gewerk. Kyk nou. Net wat gaan ons die bestel noem as demokratiese regte nie meer geld nie… waarvan eiendomsreg een is? Kommunisme of Sosialisme? Of hoop CR die wereld gaan stilbly? Anargie is sekerlik oppad of dr x-Zuma nou mooi smile vir die volk op tv of nie. Gemoedere loop hoog en die verwagtinge staan op 99%. Hier is net soveel plase in SA met miljoene afwagtendes. Die plaaseienaars gaan die minste van hul probleem wees,… Lees meer »